190-senttinen ja 90-kiloinen Koschel heitti ennätyksensä 77,80 metriä vuonna 1956. Hän sijoittui Helsingin kesäolympialaisten 1952 loppukilpailussa 12:nneksi ja Melbournen kesäolympialaisten 1956 loppukilpailussa neljänneksi jäätyään lähes viisi metriä pronssimitalista. Bernin EM-kilpailuissa Koschel oli 12:s, ja hän voitti kolme peräkkäistä Länsi-Saksan mestaruutta vuosina 1952–1954. Koschel kuoli vuonna 1980 auto-onnettomuudesta saamiinsa vammoihin.